O‘zbekiston Yozuvchilar uyushmasi tashabbusi bilan Vatanimiz bayrog‘ini yuksakka ko‘tarib, yurtimiz dovrug‘ini dunyoga yanada keng yoyayotgan sportchilarimiz hayotiga nazar tashlash va ularning faoliyatini targ‘ib etish maqsadida "Zamonamiz qahramonlari" rukni tashkil etildi. Shunday ezgu g‘oyaning amaliy isboti sifatida kuni kecha "Mashhur-Press" nashriyoti mazkur ruknning birinchi kitob-albomini chop etdi. Ushbu birinchi kitob Rio-2016 yozgi olimpiadasi chempioni Hasanboy Do‘smatovning hayoti va faoliyatiga bag‘ishlangan. Ushbu ruknda nashr etilishi ko‘zda tutilgan kitoblar yoshlarda Vatanga muhabbat hissini kuchaytirib, sportga bo‘lgan qiziqishlarini ortishiga katta hissa qo‘shadi, degan umiddamiz.